Rss Chief Mohan Bhagwat : 3 दिन भोपाल प्रवास पर रहेंगे संघ प्रमुख भागवत और भैय्या जी जोशी
भोपाल। सरसंघचालक मोहन भागवत rss chief mohan bhagwat और सर कार्यवाह भैय्या जी जोशी 4 से 7 नवंबर तक भोपाल प्रवास पर है। मोहन भागवत और भैय्या जी जोशी 5-6 नवंबर को होने वाली क्षेत्रीय कार्यकारी मंडल की बैठक में कार्यकर्ताओं का मार्गदर्शन करेंगे। दोनों लोग मध्य क्षेत्र की टोली के साथ भोपाल के शारदा विहार में बैठक करेंगे, जिसमें मध्य प्रदेश और छत्तीसगढ़ के संघ पदाधिकारी शामिल होंगे। जानकारी ये भी है कि कोरोना महामारी के कारण अब राष्ट्रीय स्वयंसेवक संघ ने कार्यकारी मंडल की देशव्यापी बड़ी-बड़ी बैठकों के बजाय क्षेत्रीय स्तर पर छोटी-छोटी बैठकें करने का निर्णय लिया है। इसी के तहत भोपाल में आयोजित हो रही बैठक में केवल 40 संघ पदाधिकारी से अधिक लोग शामिल होंगे।
बता दे कि राष्ट्रीय स्वयंसेवक संघ ने पूरे देश को 11 क्षेत्रों में बांटा हुआ है इनमें से एक मध्य क्षेत्र है। मध्य क्षेत्र में हो रही इस बैठक से पहले संघ बेंगलुर में बैठक कर चुका है। संघ पदाधिकारियों के मुताबिक हर वर्ष दीपावली से पहले कार्यकारी मंडल की बैठक बुलाए जाने का प्रविधान है।